CELEX: 31989D0531
Language: et
Date: 1989-09-25 00:00:00
Title: Nõukogu otsus, 25. september 1989, millega määratakse suu- ja sõrataudi viiruse identifitseerimiseks referentlabor ning määratakse kindlaks selle labori funktsioonid

Tähtis õiguslik teade

|

31989D0531

Euroopa Liidu Teataja L 279 , 28/09/1989 Lk 0032 - 0033 Soomekeelne eriväljaanne: Peatükk 3 Köide 30 Lk 0144  Rootsikeelne eriväljaanne: Peatükk 3 Köide 30 Lk 0144 

		Nõukogu otsus,25. september 1989,millega määratakse suu- ja sõrataudi viiruse identifitseerimiseks referentlabor ning määratakse kindlaks selle labori funktsioonid(89/531/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut,võttes arvesse nõukogu 18. novembri 1985. aasta direktiivi 85/511/EMÜ, millega kehtestatakse ühenduse meetmed suu- ja sõrataudi tõrjeks [1], eriti selle artiklit 11,võttes arvesse komisjoni ettepanekutning arvestades, et:direktiivi 85/511/EMÜ artikliga 11 ettenähtud meetmed nõuavad suu- ja sõrataudi viiruse identifitseerimiseks referentlabori määramist; samuti on vaja määrata kindlaks sellise labori ülesanded ja kohustused ning üksikasjalikud eeskirjad, mille abil saavutatakse igas liikmesriigis suu- ja sõrataudi diagnostikastandardite ja -meetodite kooskõlastamine;referentlabor kogub, säilitab ja esitab vajaduse korral riiklikele laboritele diagnostilised reagendid, et diagnostika toimuks kõnealustes riiklikes laborites ühtsetel alustel; referentlabor peab tegema võrdlevaid katseid, andma ekspertidele täiendõpet ning arendama andme- ja teabesüsteeme, et komisjon ja liikmesriigid saaksid neid kasutada;referentlabor peab täitma taudi suhtes kehtestatud rangeid turvanõudeid; labor koostab kõnealuse turvalisuse tagamiseks riiklikele laboritele juhendi;referentlabori kohta sõlmitakse leping, millega nähakse ette asjakohane rahaline toetus Euroopa ühenduste üldeelarvest,ON VASTU VÕTNUD KÄESOLEVA OTSUSE:Artikkel 1Koostööd riiklike laborite vahel suu- ja sõrataudi diagnoosimise valdkonnas ning suu- ja sõrataudi viiruse identifitseerimiseks sooritatavate võrdlustoimingute rakendamisel korraldab The Institute for Animal Health, Pirbright Laboratory (Ühendkuningriik), edaspidi "referentlabor".Artikkel 2Artiklis 1 nimetatud referentlabori ülesanded ja kohustused on:1. liikmesriikide laborite suu- ja sõrataudi diagnostikastandardite ja -meetodite ning vajaduse korral eristusdiagnoosi vastavuse tagamine ja eelkõige:a) liikmesriikidelt ja teatavatelt kolmandatelt riikidelt väliproovide vastuvõtmine nende identifitseerimiseks;b) punktis a nimetatud proovide suu- ja sõrataudi viiruse liigitamine ja tüve täielik iseloomustamine ning selliste uuringute tulemuste viivitamatu edastamine komisjonile ja asjaomastele liikmesriikidele;c) suu- ja sõrataudi viiruse tüvede ajakohastatud kogu moodustamine ja hooldamine;d) suu- ja sõrataudi viiruse tüvede vastaste seerumite kogu moodustamine ja hooldamine;2. riiklike laborite tegevuse toetamine ja eelkõige:a) diagnostikas kasutatavate rakuliinide ning viiruste ja/või inaktiveeritud antigeenide standarditud seerumite ja muude võrdlusreagentide ladustamine ja tarnimine riiklikele laboritele;b) korrapäraste suu- ja sõrataudi diagnoosimise võrdluskatsete korraldamine ja läbiviimine ühenduse tasandil ning selliste katsete tulemuste korrapärane edastamine komisjonile ja liikmesriikidele;3. teabe edastamine ja täiendkoolituse läbiviimine, eelkõige:a) andmete ja teabe kogumine kasutatud diagnostikameetodite ja eritlusdiagnoosi kohta ning sellise teabe edastamine komisjonile ja liikmesriikidele;b) laboridiagnostika ekspertide täiendkoolituse jaoks vajaliku korra kehtestamine ja rakendamine, pidades silmas diagnostikameetodite ühtlustamist;c) aastakoosoleku korraldamine, kus riiklike laborite esindajad saavad tutvuda diagnostikameetoditega ja kooskõlastamise edenemisega.Artikkel 31. Referentlabor tegutseb vastavalt taudi suhtes kehtestatud rangetele heakskiidetud turvanõuetele, mis on määratletud standardis "Suu- ja sõrataudi viirusega in vitro ja in vivo töötavate laborite miinimumnõuded" – Euroopa Komisjon suu- ja sõrataudi tõrjeks – 26. istungjärk, Rooma, aprill 1985.2. Referentlabor koostab ja soovitab riiklike laborite poolt suu- ja sõrataudi diagnoosimisel taudi suhtes võetavad turvameetmed vastavalt lõikes 1 osutatud miinimumnõuetele.Artikkel 4Assigneeringud artiklites 2 ja 3 sätestatud tegevusega kaasnevate kulutuste katmiseks lülitatakse Euroopa ühenduste üldeelarvesse (peatükk "Komisjon").Artikkel 5Komisjoni ja referentlabori vastutavate isikute vahel sõlmitakse leping, millega tagatakse artiklites 2 ja 3 nimetatud toimingute sooritamine.Artikkel 6Artiklites 2 ja 3 osutatud toimingud sooritatakse viie aasta jooksul alates artiklis 5 nimetatud lepingu allkirjastamise kuupäevast.Enne kõnealuse ajavahemiku lõppu otsustab nõukogu komisjoni ettepanekul kvalifitseeritud häälteenamusega, kas tuleks jätkata nimetatud tegevust või tuleks muuta käesolevat otsust.Artikkel 7Käesolev otsus on adresseeritud liikmesriikidele.Brüssel, 25. september 1989Nõukogu nimeleesistujaH. Nallet[1] EÜT L 315, 26.11.1985, lk 11.--------------------------------------------------